cyanic-selkie/wikianc huggingface dataset:
Tapahtumahorisontti
Tapahtumahorisontti-käsite perustui alun perin valon pakonopeuteen, joka tarkoittaa sitä, että juuri tapahtumahorisontista lähtevä valo voi paeta ja horisontin sisältä lähtevä valo voisi ylittää sen tilapäisesti mutta palaisi takaisin. Myöhemmin yleisessä suhteellisuusteoriassa otettiin käyttöön tiukempi tulkinta pintana, jonka rajaamasta alueesta mikään informaatio ei voi edetä ulkopuoliseen avaruuteen. Tämä tiukka tulkinta on aiheuttanut informaatio- ja palomuuriparadoksit.
Uudemmissa, muun muassa Penrosen ja Hawkingin, tutkimuksissa on käytetty tapahtumahorisontin sijasta näennäishorisonttia. Näennäishorisontti sijaitsee mustan aukon tapahtumahorisontin sisällä, ja sen rajaamassa alueessa valo ei voi edetä lainkaan ulospäin. Siksi alue olisi putoajan havaittavissa oleva musta alue, ja sen sijainnin määrittäminen olisi mahdollista paikallisemmin ilman äärettömyyksiin ulottuvaa havainnointia. Toisin kuin tapahtumahorisontti, näennäishorisontti indikoi aina mustan aukon olemassoloa. Teoreettisessa tyhjässä staatisessa aika-avaruudessa näennäishorisontti voi ulottua tapahtumahorisonttiin saakka, mutta käytännössä mustan aukon ulkopuolella lähietäisyydellä oleva massa voi aiheuttaa tapahtumahorisontin laajenemisen ulommas näennäishorisontista. Termiä tapahtumahorisontti käytetään usein yksinkertaistavasti erilaiset mustan aukon rajapinnat kattavana yleisnimikkeenä. Pamfletissaan ”Information Preservation and Weather Forecasting for Black Holes” Hawking ehdottaakin tapahtumahorisontin käytöstä luopumista ja näennäishorisontin käyttöä informaatio- ja palomuuriparadokseista pääsemiseksi.
Krystian Bala
Amok-romaanissa henkirikoksen tekijä ei jää kiinni.
Ruotsinlaiva
Laivoista viihdekeskuksia
Kun 1960-luvulla tärkeänä kilpailuvalttina oli vielä nopea ja halpa yhteys meren yli, 1970-luvulla alkoi korostua kiireetön viihtyminen laivalla. Tähän vaikutti Suomessa vuosikymmenen taitteessa voimaan tullut 24 tunnin sääntö: ulkomaanmatkan oli kestettävä vähintään vuorokausi, ennen kuin matkustajalla oli oikeus tuoda Suomeen verovapaata alkoholia ja tupakkaa. Niinpä autolauttoja alettiin liikennöidä Tukholmaan vuonna 1972 Turun ja Naantalin lisäksi myös Helsingistä, jolloin menopaluumatka venyi yli 24 tunnin. Ensimmäisiä Helsingistä lähteviä ruotsinlaivoja olivat Birka Linen omistaman Baltic Star Linen kaksi isoa laivaa, Yhdysvalloista hankittu Freeport ja Ruotsin rautateiltä vuokrattu Drottningen kesällä 1973, mutta hanke kaatui konkurssiin öljykriisin nostettua polttoainehintoja. Kannattavan ja jatkuvan Helsingin-liikenteen saivat liikkeelle Silja Linen M/S Aallotar ja M/S Svea Regina. Vuonna 1974 Viking Line toi reitille omat laivansa, Saksassa rakennetun uuden Viking 5:n ja Kanadasta ostetun, vuonna 1967 valmistuneen Viking 6:n. Samalla yritysten ja järjestöjen kokousmatkailusta tuli ruotsinlaivojen uutta liiketoimintaa: vuonna 1975 valmistuneissa Silja Linen Helsingin-reitin laivoissa M/S Svea Corona ja M/S Wellamo oli 150 hengen kokousosastot.
Gudiberg (laskettelurinne)
Garmisch-Partenkirchenin isännöidessä talviolympialaisia vuonna 1936, Gudiberg-rinteessä kilpailtiin miesten ja naisten alppiyhdistetyn pujotteluosuus. Alppiyhdistetty oli tuolloin ainoa alppihiihtolaji olympiaohjelmassa.
Preludit (Debussy)
Molemmat preludikirjat syntyivät Debussyltä epätavallisen nopeasti, muutamassa kuukaudessa. Ensimmäisen kirjan preludit hän sävelsi joulukuun 1909 ja helmikuun 1910 välisenä aikana ja toisen kirjan preludit loppuvuodesta 1912 huhtikuuhun 1913.
Jalkapallon Mestaruussarjan kausi 1969
Suomen mestarit
Lähteet: Jalkapallokirja 1981 ; Pelimiehet. Suomen jalkapallon pelaajatilastot 1930–2006 ; Helsingin Sanomat
Preludit (Debussy)
Esityskäytäntö
Molempien kirjojen preludit esitetään usein omina sarjoinaan, vaikka mikään ei todista että Debussy olisi näin välttämättä tarkoittanut. Perinne alkoi, kun toukokuussa 1911 pianisti Jane Mortier soitti kaikki ensimmäisen kirjan preludit Pariisin Salle Pleyelissä, ja saksalais-englantilainen pianisti Walter Morse Rummel kantaesitti kaikki toisen kirjan preludit Lontoossa 1913. Alun perin Debussy ja muut pianistit kuten Ricardo Viñes soitti preludeja kolmen–neljän ryhmissä, joka on yhä toinen tapa preludien esittämiseen.
Gudiberg (laskettelurinne)
Reitti
Vuonna 2007 rinnettä muutettiin siten, että se kääntyy oikealle uudenvuoden mäkikilpailusta tunnetun Große Olympiaschanze -suurmäen mäkimonttuun, käännös on nimetty WM-Kurveksi.
Ashton Carter
Nuoruus ja opiskelu
Carter kävi vuonna 1975 Skotlannissa Edinburghin yliopistoa ja seuraavana vuonna suoritti Yalen yliopistossa alemman korkeakoulututkinnon fysiikasta ja keskiajan historiasta. Hänen fysiikan lopputyönsä aihe oli ”Kvarkit, lumo ja fii-hiukkanen”. Hän työskenteli Fermi National Accelerator Laboratoryssa 1975 kvarkkitutkimuksen parissa ja Brookhaven National Laboratoryssä 1976.
Puolustusministerinä
Carterin ajatuksia puolustusministeriä on pidetty haukkamaisina. Hän otti monia muita Obaman hallintoja jäseniä aggressiivisemman suhteen Isisin tuhoamiseksi. Hän muun muassa järjesteli uudestaan Isisin vastaisen organisaation, mikä lopulta johtikin onnistuneesti Irakin joukkojen tukemana Isisin kukistamisuun.
Mastiphal
Mastiphal on puolalainen black metal -yhtye, joka on perustettu vuonna 1992 Katowicessa Puolassa.
Diskografia
Kokoelma-albumit
Kuparikuoriainen
Kuparikuoriainen (Potosia cuprea tai Protaetia cuprea) on lehtisarvisiin (Scarabaeidae) kuuluva kovakuoriaislaji.
Anna Dahlman
Syksyllä 2015 Dahlman oli yksi vakiotuomareista Yle TV2:n Naurun tasapaino -ohjelman kolmannella kaudella sekä yksi vakiovieraista MTV3-kanavalla esitetyssä Antti Holma Show’ssa.
Letutši
Valmistus
Alus tilattiin Ranskasta Normandilta, missä köli laskettiin 1904. Se laskettiin vesille seuraavana vuonna ja valmistui 1906.
Juha Virtanen (jääkiekkoilija, 1963)
Juha Virtanen (s. 2. heinäkuuta 1963 Helsinki) on suomalainen jääkiekkoilija. Hän pelasi hyökkääjänä SM-liigassa vuosina 1983–2001 ja voitti neljä Suomen-mestaruutta. Suomen maajoukkueessa hän pelasi viisi maaottelua.
Agit Prop
Perustaminen
Sinikka Sokka, Pekka Aarnio ja Martti Launis lauloivat omien kokoonpanojensa lisäksi myös yhdessä, ja kun mukaan tuli vielä Kiti Neuvonen oli Agit Propin runko koossa. Varsinaisesti Agit Prop oli alun perin Uudenmaan sosialistisen nuorisoliiton (USNL) ohjelmatoimintaa johtamaan perustettu osasto ja toiminnassa oli mukana lukuisia eri henkilöitä. Agit Prop -yhtyeenä sittemmin tunnettu ryhmä syntyi Berliinin II poliittisen laulun festivaalia varten vuonna 1971. Esiintyminen oli menestys ja siitä uutisoitiin laajasti kotimaan lehdistössä. Kvartettia kysyttiin ahkerasti esiintymään eri tilaisuuksiin. Kokoonpanossa tapahtui muutoksia. Kiti Neuvosen tilalle tuli Anu Saari noin vuoden ajaksi ja hän oli mukana myös ensimmäisellä levyllä. Monna Kamun korvattua Anu Saaren kvartetti sai kuuluisimman muotonsa. Agit Propista tuli yksi taistolaisen liikkeen julkisista keulakuvista.
Ville Kiiskinen
Pelaajauransa jälkene Kiiskinen on toiminut valmentajana. Kaudella 2022–2023 hän toimii Peliittojen apuvalmentajana.
Crow Roadin käsikirjoitus
Crow Roadin käsikirjoitus on Iain Banksin vuonna 1992 ilmestynyt romaani, sukutarina Skotlannista ja kehitysromaani. Teoksen on suomentanut Loki-kirjoille vuonna 1998 Anu Partanen.
Ville Kiiskinen
Ura
Kesällä 2004 Kiiskiselle tehtiin akillesjänneleikkaus, josta hän toipui, mutta syksyllä vamma uusiutui eri kohdasta. Ennen sitä Kiiskinen pelasi Hermeksessä yhden harjoitusottelun. Hän oli sivussa koko kauden, eikä pelannut otteluakaan Mestiksessä. Kiiskisen pelaajaura oli vaakalaudalla, kunnes hän palasi lähes kahden vuoden tauon jälkeen kaukaloon kauden 2005–2006 lopulla ja siirtyi Suomi-sarjajoukkue Heinolan Kiekkoon. Joukkue voitti Suomi-sarjan mestaruuden ja nousi Mestikseen keväällä 2006. Kiiskinen teki saman vuoden toukokuussa yksivuotisen jatkosopimuksen joukkueen kanssa. Yllävän paluun Mestikseen tehnyt Kiiskinen teki kaudella 2006–2007 Mestiksen yhden kauden piste-ennätyksensä tehoilla 18+24=42, joilla hän oli HeKin paras pistemies.
Crimson Sun
Historia
Yhtye on esiintynyt laajasti Suomessa, muun muassa Tuska Open Air-, Nummirock- ja Dark River -festivaaleilla ja keikkaillut esimerkiksi Omnium Gatherumin, S-TOOLin, Cain's Offeringin, Amoralin ja Lullacryn kanssa.
Crimson Sun on äänittänyt kaikki tähänastiset julkaisunsa Kouvolassa sijaitsevalla Deep Noise Studios -studiolla, jonka omistaa bändin entinen kosketinsoittaja ja pitkäaikainen ystävä Saku Moilanen.
Bill Fitch
William Charles "Bill" Fitch (19. toukokuuta 1934 Davenport – 2. helmikuuta 2022 ) oli yhdysvaltalainen koripallovalmentaja.
Suutari (hyönteinen)
Levinneisyys
Suutarin levinneisyys ulottuu Pohjois-Euroopasta ja Keski-Euroopan vuoristoista Siperian poikki Japaniin asti. Suomessa sitä tavataan melko yleisenä koko maassa Ahvenanmaalta ja etelärannikolta pohjoisimpaan Lappiin saakka. Kuitenkin Uudellamaalla ja Varsinais-Suomessa se on taantunut.
Apollon yhteiskoulu
Historia
Peruskouluun siirryttäessä vuonna 1977 koulu sai vain niin sanotun suppenevan tehtävän eikä lainkaan omaa koulupiiriä. Tämän johdosta johtokunta päätti siirtää koulun Malminkartanoon, josta sille osoitettiin vuonna 1981 oma piiri. Koulu muutti vuonna 1985 Malminkartanoon kolmanteen omaan koulurakennukseensa. Rakennuksen omistus siirtyi vuonna 1991 Helsingin kaupungille, ja yhteiskoulu jäi siihen edelleen vuokralaiseksi. Koulun entinen rakennus Apollonkadulla on nykyään Suomen Keskustan puoluetoimistona.
Live at Brixton Academy
Live at Brixton Academy on usean Lontoon Brixton Academyssä äänitetyn konserttitallenteen nimi:
Eero Kuitunen
Eero Kuitunen (s. 15. lokakuuta 1997 Vantaa) on suomalainen pesäpalloilija. Kuitunen edustaa Superpesiksessä pelaavaa Hyvinkään Tahkoa. Kuitunen pelaa ulkopelissä etukentällä. Hänen kasvattajaseuransa on Keravan Pesis-Juniorit. Kaudella 2018 alkaneella urallaan Superpesiksessä Kuitunen on pelannut 32 runkosarjaottelua, joissa on lyönyt yhden kunnarin ja viisi tavallista juoksua, tuonut 19 juoksua ja kerännyt 66 kärkilyöntiä. Kolmessa pelaamassaan pudotuspelissä Kuitunen on kerännyt yhden kärkilyönnin. Ennen debyyttiä Superpesiksessä Kuitunen pelasi Ykköspesistä Haminan Palloilijoissa Kuitunen valittiin B-nuorten Itä-Länsi-otteluun vuosina 2014 ja 2015.
Carl Samuel Nottbeck
Carl Samuel Nottbeck (13. syyskuuta 1779 Tallinna – 1. elokuuta 1847 Pietari) oli baltiansaksalainen liikemies. Hän oli Suomen tuottoisimman tehtaan, Finlayson & Co:n, omistajajohtaja.
Daraan maakunta
Daraa on yksi Syyrian neljästätoista maakunnasta. Se sijaitsee maan lounaisimmassa osassa. Sen nimi kirjoitetaan joskus myös Deraa. Maakunnan pinta-ala on 3 730 km². Vuonna 2011, ennen sisällissotaa, sen väkiluvuksi arvioitiin 1,027 miljoonaa. Maakunnan pääkaupunki on Daraa.
Kristian Backman
Muuta
Taikuuden lisäksi Backman on myös pienestä asti harrastanut monia urheilulajeja aina jääkiekosta yleisurheiluun. Backman on saavuttanut sekä korkeushypyssä, että kolmiloikassa SM-mitaleita. Loukkaantumisten takia hän joutui kuitenkin lopettamaan hyppylajit ja siirtymään juoksemiseen. Tällä hetkellä matkoja ovat 400 ja 800 metriä.
Agnes Carlsson
Idol-kilpailu
Aiemman julkisen suosion puutteesta huolimatta Carlsson hämmästytti tuomarit ja katsojat joka finaaliviikko, ja pääsi loppufinaaliin olematta kertaakaan kahden tai kolmen huonoimman joukossa. Hän esitti monien tyylilajien kappaleita läpi kisan: Irene Caran ”What a Feeling” -kappaleen, Oasiksen ”Wonderwallin”, Avril Lavignen laulun ”Sk8er Boi” ja monia muita. Carlsson sai loppufinaalin miljoonasta äänestä 57 prosenttia ja voitti Sebastian Karlssonin, ja oli näin ensimmäinen Ruotsin Idolin voittanut nainen.
Kansainvälinen menestys
Carlsson esiintyi ensimmäistä kertaa Euroopan ulkopuolella heinäkuun lopussa solmittuaan sopimuksen Warner Musicin kanssa Australiassa. "Release Me" oli siellä ensimmäinen julkaistu single ja se sijoittui ensimmäisellä listaviikollaan sijalle 11. Myöhemmin samassa kuussa yhdysvaltalainen levy-yhtiö Geffen Records ilmoitti, että hekin olivat tehneet Carlssonin kanssa levytyssopimuksen ja että "Release Me" julkaistaisiin Yhdysvalloissa 18. elokuuta 2009. Carlsson sai sopimuksesta myös miljoonan dollarin lisäpalkkion. Tämä teki Carlssonista ensimmäisen ja tähän mennessä ainoan Ruotsin Idolin kilpailijan, joka on aloittanut uransa myös Yhdysvalloissa. Vuoden 2010 alussa Carlsson palasi takaisin Yhdysvaltoihin ja aloitti kahden kuukauden mittaisen promo-kiertueensa.
Gongwanglingin löytöpaikka
Ajoitukset
Uusin ajoitus on tehty vertailemalla maakerrostumia eri paikoissa ja nyt on havaittu joidenkin ikäkausien maakerroksien puuttuvan välistä. Se maakerrostuma, jossa ihmisen jäänteet esiintyivät, onkin vanhempaa perua. Uusi ajoitus kerrostumasta, joka sisälsi pääkallon kalotin, tulisi sijoittua aikahaarukkaan 1,54–1,65 miljoonaa vuotta sitten. Koska paleomagetostratigrafianen ajoitusmenetelmä etsii magneettisesti kääntyneitä maakerrostumia, voitiin tällä kertaa tunnistaa eräs muuallakin määritelty kääntymistapahtuma. Se ajoittaisi kalotin vain hieman vanhemmaksi kuin 1,62 miljoonaa vuotta ja ehkä siksi 1,63 miljoonaa vuotta sitten voisi olla kalotin oikea ikä. Tämä ajoitus on tuore eikä tiedeyhteisö ole vielä hyväksynyt sitä laajalti.
Ihminen
Kalotti on tyypillinen Homo erectukselle ja sitä on verrattu alusta asti Zhoukoudianin vastaavaan löytöön. Kallon muotojen avulla on laskettu arvio yksilön aivojen tilavuudelle, joka siis on 780 cm³. Lisäksi on huomattu, että kyseessä on naaraan kallo. Myös Chenjiawon leukaluu kuului naaraalle.
Pauli Matalamäki
Ura
Matalamäki on lähettänyt Twitch-kanavallaan suorana lähetyksenä My Summer Car -peliä yli 600 tuntia. Matalamäen Steamista on nähtävillä, että hän on pelannut peliä yhteensä yli 1700 tuntia.
Matalamäki esiintyy vuonna 2023 julkaistavassa Please Be Patientin kehittämässä Finnish Army Simulator -videopelissä ei-pelattavana hahmona (NPC) osana pelaajan joukkuetta.
Police Quest II: The Vengeance
Pelihahmot
Police Quest II: The Vengeance sijoittuu kuvitteelliseen Lytton-nimiseen kaupunkiin Kaliforniassa vuonna 1988 ja kaupunkiin nimeltä Steelton (paikkaa ei ole mainittu pelissä: PQ1VGA sijoitaa Steeltonin Kaliforniaan ja Police Quest Casebook sanoo sen olevan New Mexicossa). Pelaaja voi vierailla useassa paikassa Lyttonissa, mm. Detective Division of the police department (where Sonny Bonds is stationed), the Jail and Cotton Cove, a picnic area running along the Clear Water River.
Juoni
Pidätettyään Jessie Bainsin ensimmäisessä Police Quest-pelissä, on Bonds siirtynyt murharyhmään. Hän alkaa tapailla Marie Wilkansia, joka auttoi häntä peitetehtävissä välttyäkseen prostituutiosyytteiltä. Heidän rauhallinen elämänsä on kuitenkin lyhytaikaista: kun Bains palautettiin Lyttoniin oikeuteen, onnistuu hän pakenemaan vankeudesta, ottaen yhden vartijoista panttivangikseen itsetehdyllä veitsellä.
Flakstadøya
Flakstadøyan hallintokeskus on Flakstadin kunnassa sijaitseva Ramberg. Muita alueen asutuskeskuksia ovat Fredvang, Nusfjord, Sund, Vikten ja Napp.
Maantiede
thumb|250px|[[Nusfjordiin johtava Fylkesvei 807 -tie syyskuussa 2010. Useimmat saaren korkeimmista huipuista kuuluvat samaan taustalla näkyvän vuorimassiivin kanssa.]] Saaren korkein kohta on 934 metriä merenpinnan tason yläpuolelle yltävä Stjerntindenin huippu. Muita korkeimpiin lukeutuvia vuoria saarella ovat Stortinden (866 m), Bjørntinden (802 m), Sautinden (794 m), Stabben (777 m), Tønsåsheia (769 m), Stjernhauet (754 m), Masstinden (750 m) ja Stornappstinden (740 m). Näiden lisäksi saarella on useita yli 500 tai 600 metriä korkeita kohtia. Saari ympäröi kahta vuonomaista lahtea, Skjelfjordenia ja Flakstadpollenia. Saarella sijaitsee myös joitakin järviä, joista kaksi suurinta on kummatkin nimetty ”Storvatnet”-järviksi. Hieman näitä pienempiä järviä ovat Litlvatnet, Straumøyvatnet ja Hornvatnet, joista edelleen pienempiä järviä saarella on enemmän.
Aulis Hauhia
Elämä ja ura
Hauhia jäi eläkkeelle 1982, viisi vuotta suunniteltua aiemmin tehdäkseen tilaa uuden sukupolven toimitusjohtajalle. Kuusikymppinen Hauhia sai vielä tehtävikseen Tamron hallinnon ammattimaistamisen ja Aaltosen tehtaiden saneeraamisen voitolliseksi.
Hamzakoma
Kuntaan kuuluu yksi kylä ja 23 paimentolaisryhmää. Asukkaat ovat tuaregeja, belloja ja songhaita. Vallitseva uskonto on islam.
Jenő Fejes
Fejes siirtyi vuonna 1917 Ganz-Fiatin lentokonemoottoritehtaalle, jossa vastasi kotimaan markkinoille valmistettavien auto- ja lentokonemoottorien tuotannosta. Vuoden 1921 syyskuussa hän haki patentin uudenlaiselle sylinterinkannen rakenteelle ja vuotta myöhemmin kehittämälleen ajoneuvon rungolle.
Sergei Sazonov
Sazonov aloitti Venäjän ulkoministeriön palveluksessa vuonna 1883 ja työskenteli vuodesta 1890 Länsi-Euroopassa, muun muassa Venäjän Lontoon-suurlähetystössä. Vuosina 1906–1909 hän oli lähettiläänä Vatikaanissa. Sazonov nimitettiin toukokuussa 1909 Venäjän varaulkoministeriksi. Hän oli tuolloisen pääministerin Pjotr Stolypinin lanko. Venäjän ulkoministeriksi Sazonov nimitettiin Aleksandr Izvolskin seuraajana 11. lokakuuta 1910. Sazonov pyrki säilyttämään Venäjän läheiset suhteet Ranskaan ja Isoon-Britanniaan, mutta myös parantamaan suhteita Saksaan. Hän halusi myös säilyttää status quon Balkanilla ja ainakin kohtalaiset suhteet Turkkiin, mutta ei voinut estää Balkanin liiton muodostamista. Vaikka Balkanin liitto lisäksi suuntautui Venäjän toiveiden vastaisesti Turkkia eikä Itävalta-Unkaria vastaan, Sazonov katsoi parhaaksi asettua diplomaattisesti tukemaan sitä.
Anchawadi
Anchawadin kunta rajoittuu pohjoisessa Kidalin alueeseen, idässä Ménakan ja Ansongon piireihin, etelässä Gaon piirin Gaberon sekä lännessä Gaon, Soni Ali Berin ja Tilemsin kuntiin. Seutu kuuluu kuivuudesta kärsivään Sahelin vyöhykkeeseen.
Kreikan–Turkin sota (1919–1922)
Anatolian kreikkalaisväestö
Yhtenä aiheena Kreikan sotaretkiin Vähässä-Aasiassa oli, että alueella asui vanhastaan runsaasti kreikan­kielistä ortodoksi­kristittyä väestöä, joka tarvitsi suojelua. Alueen kreikkalais­asutus oli ikivanhaa alkuperää: jo Kreikan arkaaisella kaudella siellä oli ollut joukko kreikkalaisia kaupunkivaltioita (jotka tosin välillä olivat joutuneet Persian alaisuuteen mutta itsenäistyneet jälleen persialais­sotien tuloksena ). Juuri ennen ensimmäistä maailmansotaa Osmanien valtakunnan alueella asui noin 2,5 miljoonaa kreikkalaista. Tutkijat ovat kuitenkin kyseen­alaistaneet, olivatko kreikkalaiset silloin enää enemmistönä Kreikan vaatimilla alueilla. Ceder James Lowe ja Michael L. Dockrill ovat väittäneet, että Kreikan vaatimukset Smyrnaan nähden olivat vähintäänkin kyseen­alaisia, sillä Smyrnan vilajeetissa kreikkalaiset muodostivat ehkä juuri ja juuri enemmistön, toden­näköisemmin kuitenkin vain suuren vähemmistön, keskellä muutoin jo tuolloin lähes täysin turkkilaista Anatoliaa. Tarkka lukumäärä on vaikeasti selvitettävissä, koska turkkilaisissa tilastoissa väestö jaoteltiin uskonnon, mutta ei syntyperän, kielen tai sen perusteella, mihin kansallisuuteen kukin itse katsoi kuuluvansa. Toisaalta brittiläiset ja amerikkalaiset tilastot vuodelta 1919 viittaavat siihen, että kreikkalais­väestö oli suurin Smyrnassa, 375 000, kun taas muslimeja oli 325 000.
Ranskanräätäli
Elinympäristö ja elintavat
Ranskanräätäli on täysin mäntyyn sidoksissa oleva laji. Aikuiset kuoriaiset ovat liikkeellä heinä-elokuussa, ja ne syövät nilaa elävien mäntyjen latvuksissa. Ne suosivat elinpaikkoinaan aurinkoisia ympäristöjä. Naaraat munivat vähän aikaa sitten kuolleiden mäntyjen rangoille ja oksille tai elävien puiden kuoleville oksille. Erityisesti suosiossa ovat tuulen kaatamat puut, hakkuualueille jääneet latvukset sekä puutavaran säilytyspaikat.
Kreikan–Turkin sota (1919–1922)
Afyonkarahisar-Eskişehirin taistelu heinäkuussa 1921
Tämä päätös suurelta osin ratkaisikin kreikkalaisten Anatolian-sotaretken loppu­tuloksen. Valtio ja sotilasjohto, mukaan luettuna kuningas Konstantin, pääministeri Dimitrios Gounaris ja kenraali Anastasios Papoulas tapasivat Kütahayassa, jossa he keskustelivat sotaretken tulevaisuudesta. Kreikkalaisten horjunut moraali vahvistui jälleen, mutta he eivät kyenneet tajuamaan, kuinka edullisen aseman vastustaja oli saanut; sen sijaan osa sotilas­johdosta yritti vielä saada lopullisen voiton murtamalla turkkilaisten viimeisen puolustus­linjan lähellä Ankaraa. Sotilasjohto oli kuitenkin varovainen ja vaati lisäjoukkoja vahvistuksekseen sekä aikaa valmisteluihin, mutta ei vastustanut poliitikkojen päätöksiä. Vain harvat kuten Ioannis Metaxas kannattivat jäämistä puolustus­asemiin. Kuningas Konstantinilla oli enää vähän todellista valtaa, eikä hän ottanut kantaa suuntaan tai toiseen. Kuukauden viivytyksen jälkeen, mikä antoi turkkilaisille aikaa organisoida puolustus, seitsemän kreikkalaista divisioonaa ylitti Sakarya-joen.
Pattitilanne syyskuusta 1921 elokuuhun 1922
Maaliskuussa 1922 liittoutuneet ehdottivat aselepoa. Uskoen saaneensa strategisen edun puolelleen Mustafa Kemal kieltäytyi neuvotteluista, niin kauan kuin kreikkalaiset pysyivät Anatoliassa, ja yritti entistä määrä­tietoisemmin organisoida Turkin sotajoukot uudelleen niin, että ne voisivat ryhtyä lopulliseen hyökkäykseen kreikkalaisia vastaan. Samaan aikaan kreikkalaiset vahvistivat puolustus­asemiaan, mutta heidän moraalinsa horjui sodan pitkittyessä ja puolustuksen jäädessä passiiviseksi. Kreikan hallitus yritti epätoivoisena tekonaan pyytää briteiltä sotilaallista apua tai ainakin rahaa lainaksi, mikä johti huonosti harkittuun yritykseen painostaa brittejä diplomaattisesti uhkaamalla heidän asemiaan Konstantinopolissa. Apua ei kuitenkaan saatu. Konstantinopolin miehitys olisi tuohon aikaan käynyt helposti päinsä, koska siellä oli liittoutuneiden joukkoja paljon vähemmän kuin kreikkalaisia Traakiassa, jossa heitä oli kaksi divisioonaa. Lopputuloksena oli, että Kreikan kyky puolustaa Smyrnaa heikkeni joukkojen vetäytyessä. Turkkilaiset joukot sen sijaan saivat huomattavaa apua Neuvosto-Venäjältä. Huhtikuun 29. päivänä neuvosto­viran­omaiset luovuttivat Turkin konsulille niin paljon aseita ja ammuksia, että ne riittivät kolmelle turkkilaiselle divisioonalle. Neuvosto­hallitus avusti Turkkia myös rahallisesti 33 500 000 kultaruplalla.
Turkkilaisten saapuminen Smyrnaan
2. syyskuuta 1922 turkkilaiset valtasivat Eskişehirin, ja Kreikan hallitus pyysi Britanniaa välittämään aselevon, joka olisi jättänyt sille ainakin Smyrnan. Seuraavina päivinä turkkilaiset valtasivat paikkakunnan toisensa jälkeen: Balıkesirin ja Bilecikin 6. syyskuuta, Aydınin seuraavana päivänä, Manisan 8. syyskuuta. Smyrnan he valtasivat 9. syyskuuta. Kaksi päivää myöhemmin myös Gemlik ja Mudanya joutuivat turkkilaisten haltuun, ja samalla kokonainen kreikkalainen divisioona antautui. Kreikan sotajoukot karkotettiin kokonaan Anatoliasta 18. syyskuuta mennessä, jolloin ne pyysivät aselepoa. Näin turkkilaiset saivat kahdessa viikossa Kreikan armeijan karkotetuksi takaisin Välimerelle. pienoiskuva|oikea|[[Smyrnan suuri palo nähtynä italialaisesta laivasta 14. syyskuuta 1922]]
Chanakin kriisi
Samoihin aikoihin useita turkkilaisia upseereja lähetettiin salaisesti soluttautumaan Konstantino­poliin (Istanbuliin) auttamaan kaupungin turkkilais­väestöä siinä tapauksessa, että se joutuisi sota­toimi­alueeksi. Esimerkiksi Toronto Star -lehden sota­kirjeen­vaihtajana tuolloin toiminut Ernest Hemingway raportoi:
Syyskuun 24. päivänä Mustafa Kemalin joukot saapuivat salmien rannalle eivätkä brittien pyynnöstä huolimatta suostuneet poistumaan sieltä. Brittiläisen kabinetin jäsenet olivat keskenään eri mieltä asiasta, mutta lopulta päätettiin välttää sotilaallista yhteenottoa. Brittiläinen kenraali Charles Harington Harington, Konstantino­polissa olleiden liittoutuneiden joukkojen komentaja, ei antanut alaistensa ampua turkkilaisia ja varoitti brittiläistä kabinettia ajattelemattomista seikkailuista. Hänen pyynnöstään Kreikan laivasto poistui Konstantino­polista. Kemalin joukot marssivat kaupunkiin 6. lokakuuta 1922. Brittiläiset päättivät lopulta pakottaa kreikkalaiset vetäytymään Maritsan länsipuolelle Traakiaan. Vasta tämän jälkeen Mustafa Kemal suostui neuvottelemaan aselevosta.
Lopputulokseen vaikuttaneitta tekijöitä
Kreikan armeijan jatkuvana ongelmana oli huolto. Miehistä, rohkeudesta ja innosta ei ollut pulaa, kaikesta muusta kylläkin. Huonon taloudellisen tilansa vuoksi Kreikka ei voinut panna suuria joukkoja liike­kannalle pitkäksi ajaksi. Brittiläisen toukokuussa 1922 laaditun raportin mukaan Kreikan armeijassa palveli syntyperäisiä Anatolian kreikkalaisia, armenialaisia ja tšerkessiä (näistä 6 000–10 000 oli tšerkessejä). Turkilla taas oli vaikeuksia löytää tarpeeksi sota­kuntoisia miehiä, sillä 1,5 miljoonaa miestä oli haavoittunut ensimmäisessä maailman­sodassa. Kreikan armeija osoittautui pian suuremmaksi kuin mikä kyettiin huoltamaan, eikä sillä ollut mitään keinoa pitää niin laajaa aluetta, johon jatkuvasti kohdistui turkkilais­joukkojen hyökkäyksiä. Vaikka Kreikan armeijan oli syyskuusta 1921 lähtien pidettävä hallussaan laajaa aluetta, se oli moottorisoidumpi kuin Turkin armeija. Lisäksi sillä oli kuljetuksia varten 63 000 vetoeläintä, 4 036 telavaunua ja 1 776 ambulanssia ja muuta autoa, kun taas Turkin armeijan oli kuljetuksissaan turvauduttava lähes yksinomaan vetoeläimiin. Heillä oli 67 000 vetoeläintä, joita käytettiin 3 141 hevos­ajoneuvon, 1 970 härkävankkurin, 2 318 ammusrattaan ja 71 phaetonvaunun vetämiseen, mutta vain 198 telavaunua ja 33 autoa.
Sitä mukaa kuin kreikkalaisten huoltotilanne huononi, turkkilaisten asema parani. Mudroksen aselevon jälkeen liittoutuneet olivat hajottaneet osmanien armeijan ja takavarikoineet siltä kaikki kiväärit, konekiväärit, tykit, lentokoneet, sotalaivat ja ampumatarvikkeet. Niinpä Turkin kansallinen liike, joka oli muodostamassa uutta armeijaa, tarvitsi kipeästi aseita. Niiden aseiden lisäksi, joita liittoutuneet eivät vielä olleet takavarikoineet, he saivat Neuvosto-Venäjältä aseita vastikkeeksi siitä, että luovuttivat tälle Batumin. Neuvosto-Venäjä avusti Turkin kansallista liikettä myös rahallisesti, joskaan ei niin paljon kuin oli luvannut, mutta kuitenkin sen verran, että näillä rahoilla voitiin hankkia suuri määrä aseita. Neuvosto-Venäjä ryhtyi avustamaan Turkin kansallista liikettä lähinnä saadakseen siitä liittolaisen, sillä samaan aikaan se itsekin soti Venäjän sisällissodassa paitsi kotimaisia vastustajiaan, myös näitä tukeneita liittoutuneita vastaan. Italialaisia taas katkeroitti se, että he olivat menettäneet heille luvatun Smyrnan kreikkalaisille, ja tämän vuoksi he käyttivät Antalyassa ollutta tukikohtaansa Kreikkaa vastaan sotivien turkkilaisten aseistamiseen ja kouluttamiseen.
Turkkilaisten suorittamat kreikkalaisten ja armenialaisten massamurhat
Rudolph J. Rummel on laskenut, että vuosien 1900 ja 1923 välillä Turkin eri hallitukset surmasivat ainakin 3 500 500, mahdollisesti jopa yli 4 300 000 armenialaista, kreikkalaista, nestoriolaista ja muuta kristittyä. Heistä 400 000 armenialaista ja 264 000 kreikkalaista siviilihenkilöä surmattiin vuosien 1919–1922 sodan aikana. Brittiläinen historioitsija ja lehtimies Arnold J. Toynbee, joka vieraili seudulla, kirjoitti todenneensa, että monet kreikkalaiskylät oli poltettu perustuksiaan myöten. Toynbee kertoi myös, että turkkilaiset joukot selvästikin olivat tarkoituksella sytyttäneet näissä kylissä erikseen jokaisen rakennuksen kaatamalla niihin petrolia ja pitäneet tarkoin huolen siitä, että ne tuhoutuivat täysin. Koko Turkin itsenäisyyssodan ajan, 1920–1923, turkkilaiset surmasivat joukoittain armenialaisia varsinkin maan itä- ja eteläosissa sekä kreikkalaisia Mustanmeren rannikolla. Nämä joukkomurhat olivat samalla selvästi jatkoa vuosina 1915, 1918 ja 1919–1921 suoritetuille armenialaisten ja kreikkalaisten kansanmurhille.
Kreikan ja Turkin hallitukset allekirjoittivat sopimuksen pakollisesta väestönvaihdosta. Noin 1 500 000 kreikkalaista ja muuta ortodoksikristittyä joutui lähtemään Turkista Kreikkaan ja noin 600 000 turkkilaista ja muuta muslimia varsinkin Pohjois-Kreikasta Turkkiin. Se, kuka katsottiin kreikkalaiseksi ja kuka turkkilaiseksi ja kuka näin ollen sai jäädä asuinseudulleen ja kenen oli lähdettävä, ratkaistiin nimittäin uskonnon eikä esimerkiksi äidinkielen mukaan. Niinpä Kreikasta Turkkiin joutui muuttamaan myös joukko vain kreikkaa puhuneita muslimeja, ja vastaavasti Turkista Kreikkaan myös joukko vain turkkia puhuneita ortodoksikristittyjä. Norman Naimarkin mukaan tämä sopimus oli viimeinen osa etnisten puhdistusten sarjasta, jonka tarkoituksena oli luoda turkkilaisille etnisesti puhdas kotimaa. Samaan tapaan historioitsija Dinah Shelton on kirjoittanut, että Lausannen rauhansopimus saattoi Turkin kreikkalaisten pakkosiirron päätökseen.
Ifrit
Ifrit Koraanissa ja haditheissa
Hadith -kokoelmassa Mishkat al-Masabih on hadith, jonka mukaan Profeetta sanoi Abu Hurairalle: "Muuan Ifrit jinnien joukosta pakeni eilen häiritsemään rukoustani, mutta Jumala antoi minulle vallan sen yli, joten tartuin siihen ja aioin sitoa sen kiinni yhteen moskeijan pilareista, jotta muutkin näkisivät sen. Sitten muistin veljeni Salomon rukouksen "anna minulle valtakunta, joka ei joudu kenellekään kelvottomalle perinnöksi" (38:35) ja niin päästin sen irti." Mishkat al-Masabih on hadith -kokoelma, jonka kokosi imaami Khatib at-Tabrizi.
Elis Manninen
Manninen oli ylimääräisenä pappina Lumivaarassa 1932–1933, Viipurin tuomiokirkkoseurakunnan II vt. kappalaisena ja esikaupunkipappina 1933–1936 sekä Joensuun seurakunnan komministerinä 1936–1967. Hän oli myös Joensuun yhteiskoulun uskonnon ja kirkkohistorian opettajana 1936–1958 ja Kontiolahden varuskunnan pastorina 1948–1953. Viimeksi Manninen toimi Kuoppakankaan yhteiskoulun uskonnon ja psykologian lehtorina Varkaudessa 1967–1969 ja pappina Ruotsissa Håbolissa, Nössemarkissa sekä Karlskogassa 1969–1978. Manninen sai rovastin arvonimen 1966.
Chantilly
Ruokakulttuuri
Kermavaahto on ranskaksi Crème Chantilly. Tämä nimi juontaa 1600-luvulle, jolloin Château de Chantilly'ssa työskennelleen ranskalaisen kokin François Vatelin kerrotaan keksineen kermavaahdon tehdessään ruokaa Ludvig XIV:lle.
Outta My Head (kappale)
”Outta My Head” on Suomen kuudennen Idols-voittajan Diandran toinen single, hänen heinäkuussa 2012 julkaistavalta debyyttialbumilta. Kappale on alun perin itävaltalaisen Popstars-tyttöbändi BFF:n vuonna 2011 julkaisema debyyttisingle. Kappale kuultiin ensimmäisen kerran YleX:n Uuden musiikin aamuvuorossa 4. kesäkuuta 2012 ja digitaalisesti se julkaistiin 13. kesäkuuta.
Kappaleeseen kuvattiin musiikkivideo heinäkuussa 2012.
Banikane
Banikane on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Nigerjoen varrella 25 kilometriä piirin keskuksesta Rharousista itään. Kunnassa on 9 400 asukasta (vuonna 2009).
Pentaerytritoli
Pentaerytritolin kemiallinen kaava on C5H12O4, rakennekaava C(CH2OH)4, moolimassa 136,146 g/mol, sulamispiste 260 °C, tiheys 1,4 g/cm3 (vesi = 1,0 g/cm3), leimahduspiste 240 °C (o.c.) ja CAS-numero 115-77-5. Pentaerytritoli liukenee veteen 2,5 g/100 ml lämpötilassa 25 °C. Aineesta käytetään myös nimiä 2,2-bis(hydroksimetyyli)-1,3-propaanidioli, tetrametylolimetaani, THME ja PETP.
Lowell (Massachusetts)
Alue asutettiin 1653 ja kaupunki perustettiin 1826. Kaupunki on nimetty tekstiilitehtailija Francis Cabot Lowellin mukaan. Lowell oli Yhdysvaltojen ensimmäinen tietoisesti suunniteltu teollisuuskaupunki ja sitä on kutsuttu muun muassa Yhdysvaltain Manchesteriksi tekstiiliteollisuutensa takia. Tekstiiliteollisuuden merkitys kaupungille oli suurimmillaan 1924. Sittemmin teollisuus alueella on monipuolistunut ja kaupungissa on nykyään myös muun muassa elektroniikka- ja kemian teollisuutta.
Newfoundlandin kansanäänestys 1948
Kansanäänestys toteutuu
Koska yksikään vaihtoehto ei ollut saavuttanut enemmistöä, tuli järjestää toinen kierros, jossa olisi vain kaksi eniten ääniä saanutta vaihtoehtoa. Toinen kierros järjestettiin 22. heinäkuuta, ja siinä äänestysprosentti oli 84.
Armageddon (2007)
Taustaa
ECW brändistä pääfeudi, mikä eteni Armagennoniin oli CM Punk ja Kane vastaan Big Daddy V ja Mark Henry. Heidän riita alkoi 4.joulukuuta ECW'ssä, kun Punkin piti valita V tai Henry vastustajakseen päätapahtumaan. Punk valitsi Henryn. Punk voitti ottelun diskauksella, kun Big Daddy V sekaantui otteluun. He yrittivät hakata Punkin kahdestaan, mutta Kane tuli pelastamaan Punkin pinteestä. Tämä johti otteluun Armageddoniin, missä Kane ja Punk kohtaisivat V:een ja Henryn. 11. joulukuuta ECW'ssä, Punk ja Kane voittivat Deuce 'n Dominon joukkue ottelussa.
Thalera
Thalera (vanhalta suomalaiselta nimeltään lehtomittarit ) on vihermittareihin kuuluva perhosten suku. Siihen kuuluu ainakin kolme lajia, joista yksi on levinnyt myös Suomeen. Suvun nimi tulee kreikan sanasta θαλερος, thaleros, joka tarkoittaa nuorekasta, tuoretta ja rehevää. Sanalla viitataan suvun perhosten siipien kirkkaan vihreään väriin.
Laura Brander-Wallin
Elämä
Brander-Wallin oli presidentin valitsijamiehenä vuosien 1950 ja 1956 presidentinvaaleissa. Hän oli myös Porin kaupunginvaltuuston jäsen.
Pitkäpyrstötonnikala
Koko ja ulkonäkö
Pitkäpyrstötonnikala voi saavuttaa suurimmillaan 145 cm:n pituuden ja noin 36 kg:n painon. Sen ruumis on solakka. Laji on saanut nimensä pitkästä pyrstöstään. Ensimmäinen selkäevä on korkeampi kuin toinen. Kylkievät ovat jokseenkin pään mittaisia.
Levinneisyys
Pitkäpyrstötonnikalan levinneisyysalue on suppeampi kuin muilla tonnikaloilla. Levinneisyysalue ulottuu Intian valtameren ja Tyynenmeren trooppisille vesille (Etelä-Japanista Filippiineille, Uuteen-Britanniaan ja Australiaan. Lajia tavataan myös Intian rannikkovesiltä, Arabian niemimaan eteläisillä vesillä, Punaisessameressä ja Somalian edustalla).
Lesley Stahl
Syyskuusta 1983 toukokuuhun 1991 Stahl juonsi CBS:n ohjelmaa Face the Nation. Maaliskuusta 1991 lähtien hän on ollut toimittajana 60 Minutes -ohjelmassa.
Melioidoosi
Melioidoosi eli valeräkätauti, josta toisinaan käytetään myös nimitystä Whitmoren tauti (kapteeni Alfred Whitmoren mukaan, joka ensimmäisenä esitti taudin kuvauksen), on gram-negatiivisen Burkholderia pseudomallei -bakteerin aiheuttama tartuntatauti. Bakteeri viihtyy maaperässä ja vedessä. Taudista on kansanterveydellisesti merkittävää haittaa levinneisyysalueillaan, erityisesti Thaimaassa ja Australian pohjoisosassa. Taudista on olemassa sekä akuutti että krooninen muoto.
Epidemiologia
Valeräkätautia esiintyy endeemisenä Kaakkois-Aasiassa (Thaimaassa, Singaporessa, Malesiassa, Myanmarissa ja Vietnamissa) sekä Pohjois-Australiassa. Useita tapauksia on raportoitu myös Hongkongissa ja muualla Kiinan eteläosissa, Bruneissa, Taiwanissa, Intiassa ja Laosissa sekä satunnaisesti Keski- ja Etelä-Amerikan, Lähi-idän ja Tyynenmeren rannikon lisäksi monissa Afrikan maissa. Vaikka Bangladeshista on historian kuluessa raportoitu vain yksi melioidoositapaus, sieltä tiedetään tulleen Isoon-Britanniaan ainakin viisi tautitapausta, mikä viittaa siihen, että Whitmoren tautia esiintyy maassa endeemisenä ja että maalla on vakavia ongelmia taudin diagnosoinnissa ja/tai raportoinnissa todennäköisesti laboratorioteniikan puutteellisuuden takia.
Krooninen melioidoosi
Kroonisessa melioidoosissa oireet tavallisesti kestävät yli kaksi kuukautta. Tauti kroonistuu noin 10 prosentilla potilaista. Kliinisen melioidoosin taudinkuva vaihtelee runsaasti. Oireina esiintyy muun muassa kroonista ihotulehdusta, ihon haavaumia, kyhmyjä keuhkoissa ja kroonista keuhkokuumetta. Sairaustila muistuttaa erehdyttävästi tuberkuloosia, minkä takia sitä onkin joskus kutsuttu "vietnamintubiksi".
Nykyaikainen hoito
Melioidoosin hoito jakautuu kahteen vaiheeseen: suonensisäiseen intensiivivaiheeseen ja suun kautta uusiutumisen ehkäisemiseksi tapahtuvaan ylläpitovaiheeseen. Kirurgiseen toimenpiteeseen ryhdytään tavallisesti eturauhaspaiseiden ja septisen artriitin sekä joskus sylkirauhaspaiseiden kohdalla, mutta ei yleensä maksan ja pernan paiseiden kyseessä ollen.
Aiheesta muualla
類鼻疽伯克氏菌
Philip Chan
Ura
Chan työskenteli Hongkongin kuninkaallisissa poliisivoimissa komisariona, kunnes siirtyi vuonna 1976 Bang Bang Films yhtiöön tuottajaksi. Vuotta myöhemmin hän päätyi elokuvanäyttelijäksi ja ryhtyi samalla myös ohjaamaan ja käsikirjoittamaan elokuvia. Chen muun muassa huomioitiin parhaan käsikirjoituksen ehdokkuuksilla elokuvista Long Arm of the Law ja Inspector Chocolate. Hän esiintyi myös 1980-luvun lopulla ja 1990-luvun alussa yhdysvaltalaisissa elokuvissa Bloodsport – viimeiseen asti ja Kaksoisisku yhdessä Bolo Yeungin kanssa.
Eligiusz Niewiadomski
thumb|right|Eligiusz Niewiadomski thumb|right|Eligiusz Niewiadomskin maalaama muotokuva [[Stefan Żeromskista]] Eligiusz Niewiadomski (1. joulukuuta 1869 – 31. tammikuuta 1923) oli puolalainen taidemaalari ja nationalisti, joka ampui 16. joulukuuta 1922 Varsovassa Puolan ensimmäisen presidentin Gabriel Narutowiczin. Murha tapahtui taidenäyttelyn avajaisissa, joihin sekä Niewiadomski että Narutowicz osallistuivat. Niewiadomski tuomittiin teosta kuolemaan ja teloitettiin.
Petrolieetteri
thumb|250px|Pullo petrolieetteriä Petrolieetteri on seos nestemäisiä alifaattisia hiilivetyjä Ne eivät siis ole kemiallisessa mielessä eettereitä vaan termi eetteri viittaa seoksen keveyteen ja hyvin suureen haihtuvuuteen. Petrolieetteriä käytetään hyvin yleisesti liuottimena kemianteollisuudessa ja laboratorioissa.
Ominaisuudet
Petrolieetteri koostuu pääasiassa pentaanista, heksaanista, heptaanista sekä niiden haarautuneista isomeereista. Tyydyttymättömien ja aromaattisten hiilivetyjen pitoisuus petrolieetterissä on hyvin pieni. Petrolieetteriksi määritellään yleensä hiilivetyseokset, joiden kiehumispiste on välillä 25–80 °C, mutta toisinaan tällä nimellä kutsutaan myös seoksia, joiden kiehumispisteet ovat jopa yli 100 °C. Korkeammalla kiehuvia hiilivetyseoksia nimitetään usein ligroiiniksi. Petrolieetterin tiheys on välillä 0,63–0,68 kg/l. Petrolieetteri on erittäin helposti haihtuvaa sekä syttyvää. Sen ja ilman seokset syttyvät palamaan räjähdysmäisesti.
Valmistus ja käyttö
Petrolieetteriin kuuluva jae erotetaan maaöljystä tislaamalla. Seos voidaan tämän jälkeen pelkistää vedyttämällä, jolloin mahdolliset aromaattiset ja tyydyttymättömät hiilivedyt pelkistyvät alifaattisiksi hiilivedyiksi.
Argentinos Juniors
Asociación Atlética Argentinos Juniors eli usein Argentinos Juniors tai pelkkä Argentinos on jalkapalloseura Buenos Airesista, Argentiinasta. Joukkue pelaa Argentiinan pääsarjassa Argentiinan 1. divisioonassa. Seura on perustettu 15. elokuuta 1904.
Maataloustiede
Aiheesta muualla
علم الإنتاج النباتي
Tegetthoff-luokka
Suunnittelu
Alusten propulsiojärjestelmään kuului kaksitoista Yarrow-kattilaa lukuun ottamatta Szent Istvania, jossa oli kaksitoista Babcock-kattilaa. Alusten neljään akseliin oli kytketty Parsons-turbiinimoottorit paitsi Szent Istaniin, jossa oli kahteen akseliin kytketty AEG-turbiinit. Järjestelmä tuotti akseleihin 25 000 hevosvoimaa, mikä mahdollisti 20 solmun nopeuden. Alusten toimintamatka oli 10 solmun nopeudella 4 200 merimailia.
Afrikanlauluhaukka
Esiintyminen
Afrikanlauluhaukan pääesiintymisalue on Afrikassa Saharan eteläpuolella Namibian ja Zimbabwen rajoille. Marokossa elää alalaji theresae. Laji puuttuu Afrikan "kainalosta". Arabian niemimaan lounaisrannikolla pesii alalaji ignoscens. Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä. Se on enimmäkseen paikkalintu.
Inga Juuso
Juuso hallitsi traditionaalisen joiun, ja hänen ilmaisuaan luonnehdittiin vahvan jylhäksi. Perinteisen joikutyylin lisäksi hän teki taiteellisia kokeiluja ja kehitti joikutaidetta yhdessä muun muassa saamelaisten pop-yhtyeiden kanssa.
Juuso oli myös näyttelijä: hän näytteli lukuisissa saamelaisteatteri Beaivvášin tuotannoissa ja ruotsalaisissa saamelaisteattereissa 1980-luvulta alkaen. Hänellä oli niin ikään rooli Nils Gaupin elokuvassa Kautokeinon kapina (2008).
Community as Opportunity (CO:OP)
Topoteekki
Hanke toi Suomeen Itävallassa kehitetyn topoteekki-nimisen verkkopalvelun, jonne paikallisyhteisön tai harrastuspiirin aktiivit voivat tallentaa kulttuuriperintöaineistojaan ja kartuttaa niiden metatietoja omin ja yleisön voimin. Projektin aikana Suomeen syntyi yli 10 topoteekkia.
Jürgen Creutzmann
thumb|Jürgen Creutzmann (2010) Jürgen Creutzmann (s. 4. lokakuuta 1945 Speyer) on saksalainen poliitikko (FDP) ja Euroopan parlamentin jäsen vuosina 2009–2014.
Väinö Tikkaoja
Väinö Iisakki Tikkaoja (26. syyskuuta 1909 Seinäjoki – 30. tammikuuta 1964 Seinäjoki) oli sosialidemokraattien kansanedustajana toiminut suomalainen aluetarkastaja.
Tikkaojan vanhemmat olivat pienviljelijä Iisakki Tikkaoja ja Maria Sofia Marjomäki. Hän kävi kansakoulun ja työskenteli sitten maa- ja sekatyömiehenä Ilmajoella vuoteen 1936 saakka. Tikkaoja oli sitten Kansa-yhtiöitten palveluksessa matka-asiamiehenä 1936–1940 sekä aluetarkastajana Ilmajoella 1945–1951. Vuosina 1951–1957 Tikkaoja toimi lautamiehenä.
Väinö Tikkaoja oli naimisissa vuodesta 1936 Helvi Matilda Ritolan kanssa.
Tetra (standardi)
Tiedonsiirto
Tiedonsiirrossa TETRA käyttää aikajakoista TDMA-kanavointia. TETRA:ssa taajuudet on jaettu 25 kHz kokoisiin kanaviin ja jokainen taajuuskanava jaetaan neljään aikaväliin. Tiedonsiirron enimmäisnopeus on 28,8 kbit/s mikäli käytettävissä on kanavan kaikki neljä aikaväliä eli yhden kanavan nopeus on 7,2 kbit/s. Yhden kanavan todellinen siirtonopeus on 9,0 kbit/s, mutta osa kanavan nopeudesta menee eri ohjaus- ja välitystietojen käsittelyyn. TETRA käyttää pakkausohjelmaa joka pakkaa puheen viemään kaistaa 4,8 kbit/s.
Thierry Neuville
Hyundai (2014–)
Neuville aloitti kauden 2015 alun vaihtelevasti. Hän sijoittui viidenneksi avausrallissa Monte Carlossa ja Ruotsissa toiseksi häviten kilpailun voittajalle Sébastien Ogierille 6,4 sekuntia. Meksikossa hän sijoittui kahdeksanneksi, minkä jälkeen Neuville jäi Argentiinan ja Portugalin ralleissa pisteittä. Italiassa Neuville ajoi kauden toisen palkintokorokesijan oltuaan kolmas. Kauden viimeisten seitsemän kilpailun aikana Neuville ajoi parhaimmillaan neljänneksi Suomen rallissa ja heti perään viidenneksi Saksan rallissa. Ranskassa Neuville jäi pisteittä ja joutui keskeyttämään kauden päätöskilpailun Britanniassa, jossa hän ajoi Hyundain kakkostallissa. Neuville sijoittui toistamiseen loppupisteissä kuudenneksi ollen jälleen paras Hyundain kuljettaja.
2020-
Ennen kauden 2021 alkua Neuville vaihtoi uudeksi kartanlukijakseen Martijn Wydaeghen vain viikkoa ennen Monte Carlon rallia. Hän ajoi edellisen kartanlukijansa Nicolas Gilsoulin kanssa vuosina 2011–2020. Neuville ajoi kauden avausrallissa Monte Carlossa kolmanneksi vaikean alun jälkeen. Neuville ajoi myös seuraavaksi ensimmäistä kertaa rallin MM-sarjassa ajetussa Arctic rallissa kolmanneksi ja nousi kokonaispisteissä toiseksi. Neuville jatkoi samalla tuloksella myös huhtikuun Kroatian rallissa, jossa hän johti kilpailua aina kahdeksanteen erikoiskokeeseen saakka. Hän voitti yhteensä kuusi erikoiskoetta, mutta jäi lopulta 8 sekunttia rallin voittaneelle Ogierille. Ennen Portugalin rallia Neuville teki Hyundain kanssa monivuotisen jatkosopimuksen 6. toukokuuta.
Telinevoimistelun maailmanmestaruuskilpailut 2010
Miehet
Vain Niva otteli kaikilla telineillä.
Vähä Venesjärvi
Vähä Venesjärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä Venesjärvi on osa Vatajanjoen valuma-aluetta.
Maantietoa
Järven pituus on 950 metriä, leveys 450 metriä ja sen pinta-ala on 27 hehtaaria. Se sijaitsee kallioalueen ja kangasmaaston välissä Iso Venesjärven pohjoispuolella. Siihen laskee vain yksi metsäoja sekä mahdolliset tienvarsiojat valtieltä 3. Järven laskujoki on Venesjoki, joka laskee Iso Venesjärveen. Myös Iso Venesjärvestä lähtee Venesjoki, jolloin Vähä Venesjärven jokea voidaan pitää silloin saman joen yläjuoksuna. Järvessä on yksi pieni luoto. Rantaviivan pituus on 2,7 kilometriä. Rannat ovat kangasmetsää lukuun ottamatta pientä pohjoispään suota sekä pohjois- ja eteläpään heinittyneitä rantojen luhtia. Koillisrannalla on sijainnut maatila ja rantaan on rakennettu kolme vapaa-ajan asuntoa. Niille pääsee yhdystieltä 13344, joka haarautuu hieman pohjoisempana valtatieltä 3. Valtatien varressa järven rannassa sijaitsee liikekiinteistö.
Eetu Koivuniemi
Hämeenlinnalaisen Punaportin Bluesin kasvatti pelasi vuosina 2003–2005 miesten I-divisioonaa Hyvinkään Pontevassa, minkä jälkeen hän pelasi miesten IV-divisioonaa Punaportin Bluesin kapteenina. Kaudella 2007–2008 hän muutti opiskelujensa vuoksi Tampereelle ja pelasi Korisliigaa Tampereen Pyrinnössä. Koivuniemi pelasi Pyrinnössä 20 ottelua runkosarjassa ja yhden pudotuspeliottelun ja teki pääsarjan piste-ennätyksekseen seitsemän pistettä.
Nagorsk
Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat Gory, Roždestvenskoje ja Nagorskoje. Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen.
Višeran luonnonpuisto
Alueen korkeus vaihtelee 237 ja 1 469 metrin välillä. Korkein kohta on Tulymski Kamen. Kasvillisuus jakautuu neljään korkeusvyöhykkeeseen. Metsävyöhykkeellä kasvaa kuusi- ja pihtametsiä sekä sembramäntyä. 500–600 metrin korkeudessa kasvillisuus muuttuu matalammaksi ja harvemmaksi sekametsäksi ja niityiksi. Alpiinisella vyöhykkeellä on tundrakasvillisuutta ja yli 800–900 metrin korkeudessa vain jäkälää ja sammalta. Alueelta on löydetty 1 147 kasvilajia.
Nagorskin piiri
thumb|200px|Nagorskin piiri Kirovin alueen kartalla. Nagorskin piiri on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11 600 henkeä (vuonna 2010).
Kerttu Juntunen
Kerttu Kyhälä-Juntunen (, 12. maaliskuuta 1924 Kiiskilampi, Oulun lääni – 14. heinäkuuta 1994 ) oli neuvostoliittolainen kirjallisuuden suomentaja.
Liperi (kasvi)
Liperi (Levisticum officinale), joka tunnetaan myös kansanomaisella nimellä lipstikka, on sarjakukkaisiin kuuluva maustekasvi. Se kasvaa 100–250 cm korkeaksi. Kukinta-aika on heinä- tai elokuussa keltaisin, karhunputkea muistuttavin kukinnoin.
Elizabeth Tweddle
Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta.
Klassismin musiikki
Sonaattimuoto
Klassismin ajalle tultaessa monet barokkimusiikin muodot jäivät pois muodista. Säveltäjien lakattua säveltämästä preludeja, toccatoja, fuugia ja tanssisarjoja vallitsevaksi kosketinsoitinmusiikin muodoksi nousi kolmi- tai neliosainen sonaatti. Sonaatin kaltaisia moniosaisia teoksia sävellettiin myös erilaisille kamarimusiikkikokoonpanoille. Niitä nimitettiin sonaateiksi, jos ne oli sävelletty vain kosketin- ja soolosoittimelle; muissa tapauksissa ne nimettiin esittäjien lukumäärän mukaan, esimerkiksi duetto, trio, kvartetto ja niin edelleen.
Soittimet ja soitinyhtyeet
Yleinen kamarimusiikin muoto oli myös jousikvartetto kahdelle viululle, alttoviululle ja sellolle. Ensimmäinen viulu toimi yleensä päämelodiasoittimena, mutta kvartettoja sävellettiin myös concertante-tyyliin, jolloin kaikkien soittimien osat olivat keskenään tasavertaisia. Vaikka kamarimusiikkiteoksia esitettiin satunnaisesti konserteissa, ne oli yleensä tarkoitettu amatöörimuusikoille kotona soitettaviksi.
Ooppera
Toinen keskeinen italialaisen koomisen oopperan tyylilaji oli intermezzo, lyhyt ooppera, joka esitettiin kahdessa tai useammassa osassa opera serian tai näytelmän väliajalla. Koominen intermezzo toimi kontrastina vakavahenkiselle ja mahtipontiselle pääteokselle. Joskus intermezzoissa jopa parodioitiin sen ylilyöntejä. Tunnetuimpia intermezzoja on Giovanni Battista Pergolesin La serva padrona (Palvelija emäntänä) vuodelta 1733.